ตำรวจญี่ปุ่นเริ่มสอบสวน Coincheck หลังเงินดิจิตอล ถูกแฮกเกือบ 6 หมื่นล้านเยน - FINNOMENA
สำนักงานตำรวจนครบาลประจำกรุงโตเกียวได้เริ่มทำการสอบสวน กรณีบริษัท Coincheck ผู้ให้บริการซื้อขายสกุลเงิน NEM ซึ่งเป็นสกุลเงินดิจิทัล ถูกแฮกเกอร์ได้โจรกรรม NEM ไปจากระบบเป็นจำนวนเงินสูงถึง 5.8 หมื่นล้านเยน
30 ม.ค. 2561

สำนักงานตำรวจนครบาลประจำกรุงโตเกียวได้เริ่มทำการสอบสวน กรณีบริษัท Coincheck ผู้ให้บริการซื้อขายสกุลเงิน NEM ซึ่งเป็นสกุลเงินดิจิทัล ถูกแฮกเกอร์ได้โจรกรรม NEM ไปจากระบบเป็นจำนวนเงินสูงถึง 5.8 หมื่นล้านเยน
โดยทางตำรวจญี่ปุ่นอาจจะต้องขอความร่วมมือจากต่างประเทศ หากพบว่าแฮกเกอร์จากต่างประเทศทำการลักลอบเจาะข้อมูลเข้าสู่ระบบในญี่ปุ่น
เรื่องมีอยู่ว่า เมื่อวันศุกร์ที่ผ่านมา Coincheck ประกาศว่า NEM จำนวน 5.8 หมื่นล้านเยน (534 ล้านดอลลาร์) ได้สูญหายไปจากตลาดซื้อขายเงินดิจิทัลแห่งหนึ่งในญี่ปุ่น เนื่องจากถูกแฮกเกอร์ลักลอบเจาะเข้าระบบ
การสูญหายเงินดังกล่าว ทำให้ Coincheck ประกาศระงับการซื้อขาย และฝากถอนเงิน NEM ขณะที่มีลูกค้าราว 260,000 คนที่ได้รับความเสียหายจากเหตุการณ์ครั้งนี้
โดยทางบริษัทประกาศจะจ่ายเงินคืนกว่า 4.6 หมื่นล้านเยน ให้แก่ลูกค้าผู้เสียหาย ซึ่งจำนวนเงินที่ทางบริษัทจ่ายคืนให้นี้ คิดเป็นเกือบ 90% ของมูลค่าความเสียหาย
ขณะเดียวกัน มีรายงานว่า เงินที่หายไปนั้นถูกเก็บอยู่ในบัญชีเงิน “Hot Wallet” ซึ่งมีการเชื่อมต่อกับอินเทอร์เน็ต และมีความปลอดภัยต่ำ ตรงกันข้ามกับบัญชีเงิน “Cold Wallet” ที่มีการเก็บรักษาอย่างปลอดภัยในรูปแบบออฟไลน์
ทั้งนี้วงเงิน NEM ที่สูญหายในครั้งนี้ มากกว่าที่ Mt. Gox ซึ่งเป็นตลาดซื้อขายบิตคอยน์ในญี่ปุ่น แจ้งว่ามีการสูญหายบิตคอยน์วงเงิน 4.8 หมื่นล้านเยนในปี 2557
ที่มา : http://www.ryt9.com/s/iq38/2774622
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: